OpenLLM-France/wikimedia huggingface dataset:
# El cavall negre

El cavall negre (títol original: The Black Stallion) és una pel·lícula estatunidenca dirigida per Carroll Ballard, estrenada l'any 1979, adaptació de la novel·la homònima de Walter Farley. Ha estat doblada al català.

## Argument

El 1949, el jove Alec Ramsay torna de l'Índia a bord d'un cargo. El vaixell naufraga i el jove és salvat per un cavall salvatge, un cavall àrab amb vestimenta negra. Es troben tots dos en una illa deserta, el cavall és molt salvatge i no es deixa pas acostar-s'hi. Alec no perd la paciència i, al cap del temps, esdevé amic d'aquest cavall que anomena Black. Són socorreguts tots els dos per una nau de passatge. De retorn a casa, Alec s'adona que el seu cavall salvatge és extremadament ràpid, potser el més ràpid del món. L'entrena doncs, amb l'ajuda d'un vell entrenador de carreres, Henry Dailey, per vèncer dos cavalls mítics de la història de les carreres de galop, Cyclone i Sun Raider.

## Repartiment

* Kelly Reno: Alec Ramsey
* Mickey Rooney: Henri Dailey
* Teri Garr: la mare d'Alec
* Hoyt Axton: el pare d'Alec
* Clarence Muse: Snoe
* Ed McNamara: Jake
* Marne Maitland: capità Drake
* 4 cavalls pel paper de Black: Cass Ole (pura-sang àrab de la ramaderia de pura-sang de San Antonio, Texas), Fae Jur de Stockton, Olympic, i Junior que va ser utilitzat com a cavall combatiu.

## Filmografia d' El cavall negre

* 1979: El cavall negre de Carroll Ballard amb Kelly Reno, Mickey Rooney
* 1983: El retorn del cavall negre de Robert Dalva amb Kelly Reno, Vincent Spano
* 2003: The Young Black Stallion de Simon Wincer i Jeanne Rosenberg amb Patrick Elyas, Richard Romanus

## Premis i nominacions
### Premis

* Nacional Society of Film Critics Award 1979 a la millor fotografia, pel Director de fotografia Caleb Deschanel.
* Oscar especial per l'edició de so per Alan Splet

### Nominacions

* Oscar al millor actor secundari per Mickey Rooney
* Oscar al millor muntatge per Robert Dalva
* Globus d'Or a la millor banda sonora per Carmine Coppola
* BAFTA a la millor fotografia per Caleb Deschane

## Referències

* ↑ esadir.cat. El cavall negre. esadir.cat.
* ↑ «The Black Stallion». ‘‘The New York Times'’.

## Enllaços externs

* El cavall negre a Allociné
# Zosterop de Sangkar

El zosterop de Sangkar (Zosterops melanurus) és un ocell de la família dels zosteròpids (Zosteropidae).

## Hàbitat i distribució

Habita els boscos de les illes de Java i Bali.

## Taxonomia

Considerada un grup subespecífic dins Zosterops palpebrosus, avui és considerada una espècie diferent.

## Referències

* ↑ BTM Lim, KR Sadanandan, C Dingle, YY Leung, DM Prawiradilaga, M Irham, H Ashari, JGH Lee i FE Rheindt. 2018. Molecular evidence suggests radical revision of species limits in the great speciator white‑eye genus Zosterops. Journal of Ornithology 160: 1–16. https://doi.org/10.1007/s10336-018-1583-7
# Metrotècnia

La metrotècnia és la tecnologia o el conjunt de tècniques que estudia les mesures. A diferència de la metrologia, que se centra en la part teòrica i definició de mesura, la metrotècnia s'ocupa de la realització de la mesura pròpiament dita, l'ús dels instruments, la seva contracció i conservació, les seves instruccions d'ús, i tot el que té a veure amb els treballs de mesurament.
La metrologia com a ciència i la metrotècnia com a tecnologia, solen estudiar-se juntes, metrologia i metrotècnia, atès que les referències mútues són constants, cal tenir en compte que la metrotècnia no defineix magnituds, ni sistemes d'unitats; s'ocupa des del punt de vista pràctic dels mesuraments.
Partirem d'un sistema d'unitats, el sistema internacional d'unitats, definit i consolidat que aquí no discutirem.

## Vegeu també

* Mesurament
* Aparell de mesura
* Metrologia
* Teoria de la mesura
* Unitat de mesura

## Enllaços externs

* METROTECNIA Arxivat 2012-06-27 a Wayback Machine.
* LA METROLOGIA Arxivat 2016-03-24 a Wayback Machine.
# Cosme

«Cosme o Cosmes» té aquests significats:
* Cosme (nom)
* Biografies:
** Cosme màrtir (Aràbia?, segle iii - Cir o Aegea de Síria (Cilícia), actual Ayas (Turquia), 303), metge, sant i màrtir
** Cosme Aguiló Adrover (Santanyí, 1 d'agost de 1950), filòleg mallorquí
** Cosme Amiguet (segle xv - segle xvi), doctor en medicina català
** Cosme Bauçà i Adrover o es capellà Bou (Felanitx, Mallorca, 1871 - 1959), prevere i historiador mallorquí
** Cosme Bonet Bonet (Ses Salines, Mallorca, 16 de gener de 1974), polític mallorquí
** Cosme Marià Argerich (Buenos Aires, 26 de setembre de 1758 - Buenos Aires, 14 de febrer de 1820), metge argentí d'ascendència catalana.
** Cosme I o Cosme de Jerusalem (? - després de 1081), patriarca de Constantinoble del 2 d'agost de 1075 al 8 de maig de 1081.
** Cosme II de Constantinoble o Cosme II Àtic (Egina, Grècia, segle xi – després de 1147), diaca de Santa Sofia i Patriarca de Constantinoble (1146-1147)
** Cosme Covas Vidal (Santanyí, Mallorca, 9 de febrer de 1923 – Santanyí, Mallorca, 8 d'agost de 2013), pintor mallorquí.
** Cosme Damià Hortolà (Perpinyà, 1493 - Vilabertran, 3 de febrer de 1568), teòleg, religiós i hebraista català
** Cosme Indicopleustes (Alexandria, segle vi - Alexandria, c. 550), monjo egipci
** Cosme Damían Agustín de Iturbide y Arámburu (Morelia, Mèxic, 27 de setembre de 1783 - Padilla, Mèxic, 19 de juliol de 1824), polític i militar mexicà-
** Cosmes de Jerusalem o Cosme I (Jerusalem, c. 675 - Maiuma, Gaza, c. 760), monjo grec, compositor d'himnes.
** Cosme I de Mèdici (Florència, República de Florència, 12 de juny de 1519 - Villa di Castello, Gran Ducat de Toscana, 21 d'abril de 1574), primer Gran Duc de Toscana
** Cosme II de Mèdici o Cosme II de Toscana (Florència, Gran Ducat de Toscana, 12 de maig de 1590 - Florència, Gran Ducat de Toscana, 28 de febrer de 1621).
** Cosmes Mestre, jurista grecoromà (romà d'Orient)
** Cosmes Monjo, monjo i poeta
** Cosme de Montserrat (La Selva del Camp, primer terç del segle xv - 1473), bisbe de Vic (1459 - 1473)
** Cosme Oliver Monserrat (Felanitx, Mallorca, 1941), polític mallorquí.
** Cosme Parpal i Marquès (Maó, 8 de març de 1878 - Barcelona, 7 de març de 1923), historiador i professor universitari menorquí.
** Cosme Prenafeta García (l'Hospitalet de Llobregat, 9 de desembre de 1971), exjugador de voleibol català
** Cosme Ribera i Miró (La Plana, Alcover, Alt Camp, 17 d'octubre de 1842 – L'Albi, Garrigues, 28 de febrer de 1928), compositor de sarsueles.
** Cosme Ruaix Junoy, polític català i batlle d'Alp
** Cosme Saló i Ibars (Alpicat, Segrià, 1935), economista i dirigent veïnal català
** Cosme el Vell o Cosme de Mèdici (Florència, 27 de setembre de 1389 - Vil·la dels Mèdici a Careggi, 1 d'agost de 1464), polític i banquer florentí.
* Toponímia:
** Cosmes (Mayenne), municipi francès al departament de Mayenne (País del Loira)
* Museu: Fundació Museu Cosme Bauçà, museu a Felanitx (Mallorca)
Viccionari
# Sligo

Sligo (en irlandès Sligeach) és una ciutat de la República d'Irlanda, cap del Comtat de Sligo. No té el rang de ciutat city sinó el de Borough. És el segon major centre urbà de la província de Connacht, després de Galway.

## Etimologia

El nom Sligo deriva del nom irlandès de la ciutat, Sligeach, que significa "lloc on hi ha un munt de marisc," a causa de la presència de restes fossilitzades de cloïsses. També hi ha empremtes de l'ús de foc que es remunten a l'Edat de Pedra. Més recentment es'ha proposat que podria significar Slighe i que faria referència a una ruta important, Cuan Slighe dha Atha, és a dir, El camí del port pels dos guals. El riu Garavogue es diu Sligeach en gaèlic.

## Geografia

Sligo està situat als marges del riu Garavogue, just quan es dirigeix a desembocar en el mar. A l'est s'hi troba el llac lough Gill, al nord el Ben Bulben i les Muntanyes Dartry, al sud-est un agrupament de turons visibles i al sud-est hi ha la Knocknarea (vora de Strandhill),on es troba una tomba prehistòrica anomenada « de la reina Maeve ».

## Cultura

El poeta William Butler Yeats (premi Nobel de literatura de 1923) va estar molt vinculat a Sligo. Gran part dels seus escrits descriuen els voltants de Sligo. Yeats va passar part de la seva joventut a Sligo i després de la seva mort en 1939 va ser enterrat en el cementiri de Drumcliffe (Comtat de Sligo).
Sligo ha acullit les edicions del Fleadh Cheoil en 1989, 1990 i 1991.
També té el seu propi equip de futbol, el Sligo Rovers F.C..

## Galeria d'imatges

* Estàtua de W. B. Yeats fora de l'Ulster Bank
* El cor de l'abadia de Sligo
* Sligo Famine Memorial
* Rellotge de la torre de la Catedral catòlica
* Catedral catòlica romana
* Consell municipal de Sligo
* Els jutjats
* Oficina de correus de 1996
* Catedral de Sant Joan Baptista de Sligo, Església d'Irlanda

## Agermanaments

* Crozon (Kraozon)
* Kempten im Allgäu
* Tallahassee
* Illapel

## Persones il·lustres

* Neil Jordan, director de cinema.
* Ray MacSharry, ministre irlandès i membre de la Comissió Europea
* Dervish (grup musical)

## Referències

* ↑ http://www.sligochampion.ie/news/sligos-hare-and-escallop-symbols-are-incorrect-and-a-childs-fable-1900902.html?start=2
* ↑ Sligo Borough Council - About Us. «History of Sligo», 13-05-2008. Arxivat de l'original el 2007-06-10. [Consulta: 1r abril 2013].
* ↑ El Fleadh Cheoil (festival de música en irlandès) és una competició de música irlandesa organiitzada pel Comhaltas Ceoltóirí Éireann (CCÉ)

## Enllaços externs

* (anglès) Official site - Sligo Borough Council
* (anglès) Official site - Sligo Yeats Society
* (anglès) Architecture of Sligo
* (anglès) Sligo Heritage
# Ciència de les dades

La ciència de les dades (també coneguda com a ciència de dades o data science en anglès) és un camp interdisciplinari de mètodes científics, processos i sistemes per extreure informació i coneixement a partir de dades. Fent servir dades estructurades o desesctructurades (veure Mineria de dades), la ciència de les dades és un camp de la ciència que uneix l'estadística, la informàtica i altres camps del coneixement amb l'objectiu final d'entendre i modelar un fenomen. Dins d'aquesta àrea podem trobar altres subcamps com l'aprenentatge automàtic, l'aprenentatge profund, la classificació, l'anàlisi per clústers, la mineria de dades, les bases de dades o la visualització de dades.
La ciència de les dades és una nova metodologia focalitzada en convertir dades en accions. Així, enlloc de basar la presa de decisions en la intuïció, aquest camp ofereix eines per optimitzar la presa de decisions mitjançant el coneixement i l'anàlisi dels resultats. La ciència de dades és una eina per informar, no per explicar.
Generalment els passos a seguir en aquests processos és: fer-se una pregunta, obtindre les dades, processar-les (netejar-les, agrupar-les, seleccionar-les...), analitzar-les, i finalment, prendre una decisió i actuar.

## Referències

* ↑ «Universitat de Barcelona. Serveis Lingüístics». Arxivat de l'original el 2017-08-16. [Consulta: 15 agost 2017].
* ↑ Hayashi, Chikio «What is Data Science ? Fundamental Concepts and a Heuristic Example». Springer Japan, Studies in Classification, Data Analysis, and Knowledge Organization, 1998.
* ↑ «¿Por qué continuar tu formación en ciencia de datos con una maestría?». [Consulta: 6 octubre 2020].
# Yannick Bolasie

Yannick Bolasie (24 de maig de 1989) és un futbolista professional congolés que juga de volant dret per l'Everton FC anglés.

## Referències

* ↑ The PFA Footballers' Who's Who 2009–10. Mainstream Publishing, 2009. ISBN 978-1-84596-474-0.
* ↑ «Player Profile: Yannick Bolasie». Everton F.C.. Arxivat de l'original el 2017-09-12. [Consulta: 19 agost 2017].
* ↑ «Yannick Bolasie at rdfc1992.com». [Consulta: 26 agost 2016].

## Enllaços externs

* Dades estadístiques sobre Yannick Bolasie a soccerbase.com
# El gran Gatsby (pel·lícula de 2000)

El gran Gatsby (títol original: The Great Gatsby) és un telefilm de l'any 2000 de la novel·la del mateix nom de F. Scott Fitzgerald. Ha estat doblada al català.
Va ser feta en col·laboració per A&I Network als Estats Units, i Granada Productions a Gran Bretanya. Va estar dirigida per Robert Markowitz d'una adaptació per a televisió per John J. McLaughlin. La música va ser feta per Carl Davis i la fotografia per Guy Dufaux. La producció va ser dissenyada per Taavo Soodor.
Aquesta versió és la quarta vegada que s'ha filmat The Great Gatsby.Ambientada a Nova York i Long Island a la dècada del 1920.

## Argument

Jay Gatsby i Daisy Buchanan són dos joves acabalats destinats a enamorar-se. Però el seu entorn social, d'estrictes conviccions, serà el principal obstacle a la seva tempestuosa relació

## Repartiment

* Paul Rudd com a Nick Carraway
* Toby Stephens com a Jay Gatsby
* Mira Sorvino com a Daisy Buchanan
* Martin Donovan com a Tom Buchanan
* Francie Swift com a Jordan Baker
* Heather Goldenhersh com a Myrtle Wilson

## Referències

* ↑ S.A., (ASI) Corporació Catalana de Mitjans Audiovisuals,. «ésAdir > Filmoteca: pel·lícules > El gran Gatsby». [Consulta: 9 juny 2018].
* ↑ James, Caryn «CRITIC'S NOTEBOOK; The Endless Infatuation With Getting 'Gatsby' Right» (en anglès). The New York Times, 2001. ISSN: 0362-4331.
# Ait Aadel

Ait Aadel (en àrab أيت عادل, Ayt ʿĀdil; en amazic ⴰⵢⵜ ⵄⴰⴷⵍ) és una comuna rural de la província d'Al Haouz, a la regió de Marràqueix-Safi, al Marroc. Segons el cens de 2014 tenia una població total de 7.925 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Zosterop de Seram

El zosterop de Seram (Zosterops stalkeri) és un ocell de la família dels zosteròpids (Zosteropidae).

## Hàbitat i distribució

Viu als clars del bosc i matolls de les muntanyes de l'oest i centre de l'illa de Seram, al sud de les Moluques.

## Referències

* ↑ «Zosterop de Seram». Cercaterm. TERMCAT, Centre de Terminologia. Rev. 20/12/2021(català)
# Melba Roy Mouton

Melba Roy Mouton (Fairfax, 1001 - Silver Spring, 25 de juny de 1990) va ser una dona afroamericana nomenada Cap Ajudant del Research Program de la Trajectory and Geodynamics Division de la NASA en la dècada de 1960, encapçalant un grup de dones matemàtiques o "computers" de la NASA. Començant com a matemàtica, va passar a ser la Cap del programa del Projecte Echo, i va treballar fins a arribar a ser Cap de Programadors d'Ordinador i més tard Cap de la Secció de Producció de Programes del Centre de vol espacial Goddard.

## Biografia

Mouton Va néixer a Fairfax, Virginia filla de Rhodie i Edna Chloe. Es va graduar a la Universitat d'Howard el 1950 amb un grau de Master en matemàtiques. Va començar a treballar per a la NASA el 1959 després d'haver treballat pel Army Map Service i l'Agència de Cens. Durant el seu temps en la NASA, no només va supervisar el seguiment dels satèl·lits Echo, sinó que també va contribuir amb seminaris sobre el llenguatge de programació APL i en articles publicats per la NASA sobre la documentació de codis informàtics.
Va tenir també un lloc destacat en una notícia centrada en la diversitat de la NASA en l'entorn afroamericà al costat de les seves altres col·legues afroamericanes. A la NASA, va rebre un "Apollo Achievement Award" (Premi de Consecució Apol·lo) i un "Exceptional Performance Award" (Premi al Rendiment Excepcional). Es va retirar el 1973.
Mouton Va tenir tres fills i va estar casada dues vegades, primer amb Wardell Roy i més tard amb Webster Mouton. Va morir a Silver Spring, Maryland el 25 de juny de 1990 d'un tumor cerebral quan només tenia 61 anys.

## Vegeu també

* West Area Computers
* Hidden Figures
* Supremacisme

## Referències

* ↑ «The Goddard General Orbit Determination System». NASA. [Consulta: 21 octubre 2013].
* ↑ «Human Computer | Galleries - NASA Solar System Exploration». Arxivat de l'original el 2017-10-22. [Consulta: 28 desembre 2017].
* 1 2 «Melba Roy Mouton» (en anglès). [Consulta: 28 desembre 2017].
* ↑ «EXPERIMENTAL USE OF A PROGRAMMING LANGUAGE (APL) AT THE GODDARD SPACE FLIGHT CENTER». , November 1968.
* ↑ «Automated Methods of Computer Program Documentation». NASA, 01-11-1970.
* ↑ «The Afro American - Google News Archive Search». [Consulta: 28 desembre 2017].
* ↑ «Melba Roy Mouton». The Washington Post, 29-06-1990.
# Slim Borgudd

Karl Edward Tommy Borgudd, més conegut com a Slim Borgudd (Borgholm, 25 de novembre de 1946 - 23 de febrer de 2023), va ser un pilot de curses automobilístiques suec que va arribar a disputar curses de Fórmula 1.

## A la F1

Slim Borgudd va debutar a la quarta cursa de la temporada 1981 (la 32a temporada de la història) del campionat del món de la Fórmula 1, disputant el 3 de maig del 1981 el G.P. de San Marino al circuit d'Imola.
Va participar en un total de quinze curses puntuables pel campionat de la F1, disputades en dues temporades consecutives (1981 - 1982), aconseguint una sisena posició com millor classificació en una cursa i assolí un punt pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Posició | Punts |
| 1981 | Team ATS | ATS | Cosworth | O.USA | BRA | ARG | SMR 13 | | MON NVQ | | | | | | | | | | | 18è | 1 |
| 1981 | Team ATS | ATS | Cosworth | | | | | BEL NVQ | | ESP NVQ | FRA NVQ | GBR 6 | ALE Ret | AUT Ret | HOL 10 | ITA Ret | CAN Ret | LVG NVQ | | 18è | 1 |
| 1982 | Team Tyrrell | Tyrrell | Cosworth | SUD 16 | BRA 7 | O.USA 10 | SMR | BEL | MON | E.USA | CAN | HOL | GBR | FRA | ALE | AUT | SUI | ITA | LVG | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 15 (10) | 0 | 0 | 0 | 0 | 1 |

## Referències

* ↑ Pierre Van Vliet. «Décès de Slim Borgudd, pilote et musicien.». [Consulta: 26 février 2023].
* ↑ «Slim Borgudd - Biography», 04-02-2012. Arxivat de l'original el 2012-02-04. [Consulta: 12 març 2023].
# Claudi Pol·lió

Claudi Pol·lió, en llatí Claudius Pollio, fou un escriptor romà amic i contemporani de Plini el Jove.
Plini esmenta els seus mèrits en una carta dirigida a Tertul·le Cornut, on diu que havia escrit la vida d'un dels seus amics, però el nom està corrupte als manuscrits conservats. Alguns llegeixen Luci Anni Bas (Annius Bassus) i altres Musoni (Musonius) i, encara que hi ha algunes objeccions a aquesta possibilitat, podria ser l'autor de la Memorabilia, o sigui Gai Musoni Ruf que a Suides s'atribueix a Gai Asini Pol·lió, un segle anterior.

## Referències

* ↑ Pliny (the Younger.). C. Plinii Caecilii Secundi Epistolarum libri decem: ad optimas editiones collati. Mit deutschen erläuternden Anmerkungen, und den vorzüglicheren Varianten. Bey Friedrich Volke, 1829, p. 286–.
* ↑ Collection des auteurs latins, avec la traduction en français. Firmin-Didot, 1875, p. 644–.
* ↑ Pollio, Claudius a: William Smith (editor), A Dictionary of Greek and Roman Biography and Mythology. Vol. III. Boston: Little, Brown & Comp., 1867, p. 439
# Yomvi

Yomvi va ser un servei de vídeo sota demanda online pertanyent al grup Telefónica, exclusiu per a Movistar+ reemplaçat per "Movistar+ en dispositivos".

## Història

El 20 d'octubre de 2011, es va llançar Canal+ Yomvi, la marca de Canal+ en internet. D'aquesta manera es podia veure Canal+ de manera interactiva, tant en xarxa com mitjançant un televisor amb el sistema iPlus. També es troba disponible en altres dispositius (mòbils, tabletes, ordinadors, etc.). El primer mes va estar de manera gratuïta tant para abonats com no abonats.
Yomvi és un servei de VOD (video sota demanda) al que podien accedir els abonats de la plataforma Canal+ sense cap cost addicional. Aquells que no eren abonats havien de pagar una quota mensual per poder accedir a un catàleg de més de 2.000 pel·lícules, sèries i documentals. Comptava a més amb més de 25 canals en directe (en simulcast amb el senyal original del canal). També era possible comprar esdeveniments esportius en directe sense ser abonat a la plataforma de satèl·lit.
Par al seu visionat s'utilitza la tecnologia del streaming adaptatiu, de manera que la definició depenia de l'amplada de banda que tingui l'usuari. Yomvi incloïa a més certs continguts gratuïts que requerien únicament registre.
Al desembre de 2013, 600.000 usuaris van veure 4.000.000 de pel·lícules o capítols de sèries a través d'aquesta plataforma de continguts. A partir del 30 de juny de 2014 s'afegeixen 12 nous canals en directe, i el paquet de programació "Yomvi Cinema/Seriïs" es denomina ara "Yomvi Familiar" llevant des d'octubre de 2014 Canal+2 per als clients de Yomvi Familiar.
L'agost de 2016 la matriu Movistar + va decidir eliminar el servei, reemplaçat per "Movistar+ en dispositivos".

## Referències

* ↑ ¿Qué ha sido de los grandes proyectos de vídeo bajo demanda en España?
* ↑ Nace Canal+ Yomvi, la oferta de televisión online a la carta de la plataforma Vaya tele, 14 d'octubre de 2011
* ↑ “Un segmento creciente del mercado encuentra en YOMVI la alternativa a la piratería” MIT Technology Review, 17 de desembre de 2012
* ↑ Canal+ se refuerza con partidos de la NBA en exclusiva La Vanguardia.com, 24 d'octubre de 2013
* ↑ Cine y series: El prime time está en internet eldiario.es, 25 de gener de 2014
* ↑ Yomvi Familiar: Canal+ añade más canales a su apuesta por el cine y las series Arxivat 2015-05-29 a Wayback Machine. Adslzone.tv, 21 de juny de 2014
# El gran McGinty

El gran McGinty (títol original en anglès The Great McGinty) és una pel·lícula estatunidenca dirigida per Preston Sturges i estrenada l'any 1940.

## Argument

Durant la Gran Depressió, un vagabund és reclutat per l'aparell polític de la seva ciutat per ajudar a realitzar un frau electoral.

## Repartiment

* Brian Donlevy: Daniel McGinty
* Muriel Angelus: Catherine McGinty
* Akim Tamiroff: El cap
* Allyn Joslyn: George
* William Demarest: El polític
* Louis Jean Heydt: Tommy Thompson
* Harry Rosenthal: Louie
* Arthur Hoyt: Mayor Wilfred T. Tillinghast
* Libby Taylor: Bessy
* Thurston Hall: Mr. Maxwell
* Steffi Duna: La ballarina

## Referències

* ↑ «The Great McGinty». The New York Times.
# Ait Abdallah

Ait Abdallah (en àrab آيت عبد الله, Āyt ʿAbd Allāh; en amazic ⴰⵢⵜ ⵄⴱⴷⵍⵍⴰ) és una comuna rural de la província de Taroudant, a la regió de Souss-Massa, al Marroc. Segons el cens de 2014 tenia una població total de 2.086 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Zosterop de Sri Lanka

El zosterop de Sri Lanka (Zosterops ceylonensis) és un ocell de la família dels zosteròpids (Zosteropidae).

## Hàbitat i distribució

Habita boscos, clars i arbusts de les muntanyes de Sri Lanka.

## Referències

* ↑ «Zosterop de Sri Lanka». Cercaterm. TERMCAT, Centre de Terminologia. Rev. 20/12/2021(català)
# Melazzo

Melazzo és un municipi situat al territori de la província d'Alessandria, a la regió del Piemont (Itàlia).
Limita amb els municipis d'Acqui Terme, Bistagno, Cartosio, Castelletto d'Erro, Cavatore i Terzo.
Pertany al municipi la frazione d'Arzello.

## Galeria fotogràfica

* Ajuntament
* Castell de Melazzo
* Església de Sant Bartomeu
* Casa del centre històric